Diari Oficial de la Generalitat Valenciana


Sumari del DOGV 4401, del 18-12-2002 (2002/13118)

ACORD de 13 de novembre de 2002, de la Comissió Territorial d'Urbanisme de València, relatiu a la modificació núm. 38 del Pla General de Cullera.
-------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13791


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cullera
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu a la modificació núm. 38 del Pla General de Cullera. [2002/13742]
  
Vist l'expedient tramés per l'Ajuntament de Cullera referit a la modificació núm. 38 del Pla General, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 28 de maig de 2002. Durant el pertinent període d'exposició pública no es van presentar al·legacions per la qual cosa, de conformitat amb l'acord plenari anterior, s'entén aprovat provisionalment.
  
Segon
  
El projecte consta de memòria justificativa i plànols d'ordenació.
  
Tercer
  
L'objecte del projecte és la modificació de la qualificació d'una parcel·la de sòl urbà no edificada, situada en el carrer Pujada al Castell, s/n, en l'àmbit territorial 14. Muntanya de Sant Antoni, que passa de residencial habitatge unifamiliar aïllat (UFA) a ús dotacional d'espai lliure públic (EL) tal com està definit en l'article 7.8.2 de les Normes Urbanístiques.
  
La modificació es justifica en la necessitat de compensar l'increment d'aprofitament lucratiu que es produïx amb la modificació núm.13 del Pla General de Cullera, per la qual es va requalificar part del sòl urbà en la UE 39/1, concretament una parcel·la sítia en el carrer Caminàs s/n.
  
La modificació núm.13 del PGOU de Cullera va quedar supeditada al compliment de les objeccions observades en l'informe emés pel Consell Jurídic Consultiu, entre les quals destaca la necessitat d'ubicar la superfície dotacional compensatòria en la mateixa zona on es troba la UE 39/1.
  
Quart
  
Durant la tramitació de l'expedient no s'han sol·licitat informes sectorials
  
Cinqué
  
Cullera té un Pla General d'Ordenació Urbana aprovat definitivament per la Comissió Territorial d'Urbanisme amb data 19 de maig de 1995. La modificació núm.13 del PGOU va ser aprovada pel conseller d'Obres Públiques, Urbanisme i Transports amb data 7 de gener de 1999, però supeditava la seua eficàcia fins al compliment de les objeccions introduïdes pel dictamen del Consell Jurídic Consultiu de 16 de desembre de 1998.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 5 de novembre de 2002, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
En relació amb les determinacions previstes en la present modificació, i d'acord amb el que establix l'article 40 de la LRAU, no es formulen objeccions, i es considera que esta pot servir als objectius pretesos de compensació dotacional pública.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 13 de novembre de 2002, acorda aprovar la modificació núm. 38 del PGOU de Cullera.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que puga interposar qualsevol altre recurs que estime oportú.
  
València, 13 de novembre de 2002.- El secretari de la Comissió Territorial d'Urbanisme: José Manuel Palau Navarro.